**Obecné zastupiteľstvo obce ĽUBOVEC**

**UZNESENIA**

**zo 4. zasadnutia Obecného zastupiteľstva obce Ľubovec**

**zo dňa 5.2.2019**

***Uznesenie číslo 23/4/2019***

Obecné zastupiteľstvo obce Ľubovec

1. **s c h v a ľ u j e** 
   1. návrhovú komisiu: A. Kotuličová, PhDr. M. Tverdiková
   2. program rokovania uvedený v pozvánke bez zmien
2. **u r č u j e** za overovateľov zápisnice: Mgr. M. Šarišský

za zapisovateľku: PhDr. M. Tverdiková

Hlasovanie : za A. Kotuličová, Mgr. M. Šarišský, Ing. S. Škripko, PhDr. M. Tverdiková

proti: 0

zdržal sa: 0

***Uznesenie číslo 24/4/2019***

Obecné zastupiteľstvo obce Ľubovec

**s c h v a ľ u j e**

spôsob prevodu majetku obce verejnou obchodnou súťažou

Hlasovanie : za A. Kotuličová, Mgr. M. Šarišský, Ing. S. Škripko, PhDr. M. Tverdiková

proti: 0

zdržal sa: 0

***Uznesenie číslo 25/4/2019***

Obecné zastupiteľstvo obce Ľubovec

**s c h v a ľ u j e**

zrušenie znenia uznesenia č. 183/2018 z 23. zasadnutia obecného zastupiteľstva

Hlasovanie : za A. Kotuličová, Mgr. M. Šarišský, Ing. S. Škripko, PhDr. M. Tverdiková

proti: 0

zdržal sa: 0

***Uznesenie číslo 26/4/2019***

Obecné zastupiteľstvo obce Ľubovec

**s c h v a ľ u j e**

podmienky verejnej obchodnej súťaže na prevod vlastníctva majetku obce – pozemky JPU v znení, ktoré tvorí neoddeliteľnú súčasť tohto uznesenia

Hlasovanie : za A. Kotuličová, Mgr. M. Šarišský, Ing. S. Škripko, PhDr. M. Tverdiková

proti: 0

zdržal sa: 0

**Podmienky prevodu majetku – predaja**

**(súčasť uznesenia č. 26/4/2019)**

1. Vyhlasovateľ ponúka záujemcom kúpu predmetu prevodu **za kúpnu cenu najmenej 10,- EUR za m2 v prípade ak sa záujemca – kupujúci zaviaže k výstavbe rodinného domu** na predanom pozemku – predmete prevodu **a jeho kolaudácii v lehote do 48 mesiacov (4 rokov) odo dňa nadobudnutia vlastníckeho práva k pozemku**. Záujemca – kupujúci berie na vedomie, že výhodu tejto nižšej kúpnej ceny získa iba v prípade ak sa zaviaže k podmienkam vymedzeným v bode 3.3 týchto podmienok nižšie.
2. Vyhlasovateľ ponúka záujemcom kúpu predmetu prevodu **za kúpnu cenu najmenej 14,- EUR za m2 bez povinnosti výstavby rodinného domu v stanovenej lehote**. Záujemca sa aj v tomto prípade zaväzuje kúpiť predmet prevodu výhradne za účelom výstavby rodinného domu na bývanie, a v prípade porušenia tejto povinnosti má Vyhlasovateľ ako predávajúci právo od Kúpnej zmluvy odstúpiť. Za porušenie povinnosti podľa predchádzajúcej vety sa nepovažuje jedna drobná stavba so strechou /napr. garáž, sklad/ a iné drobné stavby ktoré nemajú povahu budovy /napr. oplotenie/. Porušením nie je budovanie budovy väčšej ako drobná stavba alebo viac ako jednej drobnej stavby ak na hlavnú stavbu – rodinný dom bolo vydané stavebné povolenie a vo vzťahu k tejto hlavnej stavbe majú tieto iné stavby obslužnú funkciu/povahu.
3. V prípade kúpy pozemku - predmetu prevodu za podmienok uvedených v bode 3.1. tohto Článku vyššie sa záujemca – kupujúci zmluvne zaviaže k tomu, že
4. Na kúpenom pozemku postaví rodinný dom ktorý právoplatnej skolauduje najneskôr do 48 mesiacov odo dňa nadobudnutia vlastníckeho práva k pozemku, inak bude povinný uhradiť Predávajúcemu zmluvnú pokutu vo výške zodpovedajúcej násobku 4,- EUR za každý m2 výmery kupovaného pozemku ( tj. napr. ak výmera pozemku je 800m2, výška zmluvnej pokuty bude 3.200,- EUR),
5. Záujemca kupujúci sa súčasne zaviaže do momentu splnenia podmienky uvedenej pod písmenom a) vyššie (t.j. kolaudácie RD do 48 mesiacov od kúpy) pozemok – predmet kúpy nepreviesť na žiadnu tretiu osobu, inak je povinný Predávajúcemu uhradiť Zmluvnú pokutu vo výške 4,- EUR za každý m2 výmery pozemku ktorý kúpi (t.j. napr. pri výmere 800m2 výška zmluvnej pokuty bude 3.200,- EUR). To neplatí v prípade, ak neskorší nadobúdateľ pozemku od záujemcu najneskôr s prevodom pozemku v celom rozsahu prevezme a zaviaže sa k rovnakým podmienkam a povinnostiam voči vyhlasovateľovi vrátane prípadných sankcíí ako záujemca podľa tejto súťaže, tj. voči vyhlasovateľovi vstúpi do postavenia záujemcu v rozsahu práv a povinnosti v tomto Článku III, najmä tento bod 3.3.
6. Vyhlasovateľ má právo od Kúpnej zmluvy odstúpiť v prípade ak záujemca do 24 mesiacov odo dňa nadobudnutia predmetu prevodu Vyhlasovateľovi nepredloží právoplatné stavebné povolenie na výstavbu rodinného domu na bývanie na kúpenom pozemku v ktorom stavebníkom bude záujemca; Právo na odstúpenie zanikne predložením právoplatného stavebného povolenia.
7. Vo vzťahu k pozemkom vymedzeným v bode 2.6 vyššie, lehoty uvedené v tomto bode 3.3 a 3.1 začnú plynúť až momentom vybudovania cesty v stave umožňujúcom stavebný prístup k tomuto pozemku.
8. V prípade ak prekážkou vydania právoplatného kolaudačného rozhodnutia bude dôvod na strane Predávajúceho resp. majetok vyhlasovateľa, vyhlasovateľ nemá nárok na Zmluvnú pokutu podľa bodu 3.3 písm. a) vyššie (pokuta neskolaudovanie).
9. V prípade záujmu viacerých záujemcov o ten istý pozemok s ponukou **A/ podľa bodu 3.1 vyššie (zjednodušene - so záväzkom výstavby v lehote)** a **B/ podľa 3.2 vyššie (bez časového záväzku výstavby),** vyhlasovateľ ako výhodnejšiu považuje a vyberie ponuku na kúpu pozemku ktorá je so záväzkom výstavby podľa bodu 3.1. vyššie; to neplatí ak ponuka záujemcu bez záväzku podľa bodu 3.2 prevýši ponuku so záväzkom podľa 3.1. o viac ako 8,- EUR za m2.

Účastník súťaže - záujemca predložením návrhu vyjadruje súhlas s predmetom,  podmienkami a obsahom Kúpnej zmluvy a to okrem vyššie uvedeného osobitne aj:

1. Predmet prevodu – pozemky sú určené výlučne na individuálnu výstavbu rodinného domu. Účastník súťaže predložením návrhu prehlasuje záväzok uskutočniť výstavbu rodinného domu na bývanie na pozemku o ktorý vo svojej ponuke prejaví záujem.
2. Splatnosť kúpnej ceny je:

a) najneskôr **do 3 pracovných dní** odo dňa podpísania kúpnej zmluvy na bankový účet vyhlasovateľa, inak má predávajúci právo od zmluvy odstúpiť, a

b) v prípade požiadavky Kupujúceho o zaplatenie kúpnej ceny aj formou úveru, Kupujúci uhradí na bankový účet vyhlasovateľa **1. časť kúpnej ceny** vo výške 2.000,- EUR do 3 pracovných dní odo dňa podpisu Kúpnej zmluvy, a **do 15 dní** od podpisu Kúpnej zmluvy predloží **písomný úverový prísľub financujúcej banky** a najneskôr **do 45 dní** odo dňa podpisu zmluvy uhradí **zvyšnú časť Kúpnej ceny**, inak má predávajúcu právo od Kúpnej zmluvy odstúpiť a vznikne mu nárok na zmluvnú pokutu vo výške 1.000,- EUR. V prípade viazanosti výplaty úveru na úhradu kúpnej ceny alebo jeho časti zodpovedajúcej minimálne nezaplatenej časti kúpnej ceny na účet predávajúceho, predávajúci udelí súhlas so zriadením záložného práva k predmetu prevodu.

V prípade omeškania s úhradou kúpnej ceny zmluvná pokuta vo výške 0,05% z dlžnej sumy na každý deň omeškania až do dňa zaplatenia.

1. Podľa kúpnej zmluvy návrh na vklad do katastra nehnuteľností podajú zmluvné strany spoločne až po uhradení celej kúpnej ceny; v prípade financovania kúpy formou úveru bude vklad podaný podľa úverových podmienok. Poplatky za vklad do katastra hradí kupujúci.
2. **Záujemca najneskôr do skončenia tejto obchodnej verejnej súťaže musí zložiť na účet vyhlasovateľa v banke** uvedený v záhlaví podmienok tejto súťaže **finančnú zábezpeku vo výške 500,- EUR za každý návrh na kúpu pozemku**. Ako variabilný symbol uvedie parcelné číslo pozemku a do správy pre príjemcu svoje priezvisko a meno.
3. Zábezpeka podľa bodu 3.8 sa v prípade úspechu záujemcu v tejto súťaži a uzatvorenia Kúpnej zmluvy započíta na Kúpnu cenu. V prípade ak záujemca ktorého ponuka bude vyhodnotená ako víťazná neuzatvorí s Vyhlasovateľom kúpnu zmluvu o kúpe pozemku na kúpu ktorého podal návrh z dôvodu ktorý nespočíva na strane Vyhlasovateľa, **táto zábezpeka sa nevracia a pripadne v prospech Vyhlasovateľa ako náhrada administratívnych nákladov a pokuta za zmarenie kúpy. Podaním návrhu záujemca s týmto vyhlasuje svoj bezvýhradný súhlas.** Záujemcom ktorých ponuka nebude vyhodnotená ako víťazná, bude zložená zábezpeka vrátená bez zbytočného odkladu (najviac do 5 pracovných dní) po vyhodnotení súťaže, tj. po zaslaní výsledkov súťaže záujemcom.
4. V prípade úspechu v súťaži záujemca je povinný poskytnúť potrebnú súčinnosť na uzatvorenie Kúpnej zmluvy, a to najmä poskytnúť potrebné osobné údaje a dostaviť sa k podpisu Kúpnej zmluvy najneskôr do 15 dní odo dňa vyhodnotenia súťaže, inak zábezpeka uvedená v bode 3.8 a 3.9 rovnako pripadne v prospech vyhlasovateľa ako náhrada administratívnych nákladov a pokuta za zmarenie kúpy.